Amikor megérkezem a partira és felállítom az oltárt
meghintem a Gangesz vizével és elmondom a mantrát
felajánlást teszek a kozmikus szellemnek,
maga a parti lesz a felajánlás
a zene lesz a felajánlás
a tánc lesz a felajánlás.
Szent szellem, jöjj e helyre és áldj meg bennünket!
Ahogy a parti mélyül, úgy fokozódik a transz
és egyszer elérkezik egy pontra, ahol minden szám, minden zene
tökéletessé válik a pillanat időtlenségében.
Annyira tökéletessé, hogy futkározni kezd a hideg a hátadon
végig a bőröd felszínén
és ezt mindannyian egyszerre éljük át, mint egy kozmikus orgazmust!
Aztán egy ponton villámként jön,
egyszerre hasít keresztül mindenkin
a pillanat, amikor
a mag elvetődik mindannyiunk tudatalattijába
a mag, amely aztán megnő és kivirágzik
felnyitva az emberek szemét
magukra, a környezetükre, az emberiség keresztútjaira,
és a bolygónk igényeire.
Ez a Goa parti, a mi szent rituálénk lényege.
Ezt szeretnénk általa megvalósítani.
Most pedig...
Harmadjára szívsz bele a pipába...
Hosszan és mélyen...
Feloszlasz...
Egyre beljebb és beljebb és beljebb...
És akkor jön ez a hang
olyan, mint a kenyér csomagolóanyagának zörgése
vagy mint a tűz pattogása
és az a hang, a hang, az a...
aztán...
Ujjongást hallasz...
a törpék most másképpen hurráznak......
Kutatjuk saját tudatunk módosításának útjait,
próbáljuk felszínre hozni az érzelmeket, amelyek előbb vagy utóbb úgyis előbukkannának
Ha jógi akarsz lenni, légy jógi!
Ha drogozni szeretnél, tedd azt!
Ha tiszta akarsz maradni, akkor az leszel!
A lényeg nem ez; a lényeg az, hogy új tudatállapotokba emelkedjünk
hogy eljussunk azokba a dimenziókba, ahol kiteljesíthetjük emberi képességeinket,
és erre az egyik út a zene
a zene meggyógyít és felemel bennünket,
és az embereket - ha megengedik neki - egy magasabb tudatállapotba viszi.
A szobor, a templom és az ima azért vannak jelen,
hogy utaljanak legmagasabb célunkra:
az emberi, az állati és a természeti tudatosság egyesítésére.
Meghalunk, majd újjászületünk...
Shiva Nataraj Shivát úgy ábrázolja, mint táncoló Istent
Ő a Tánc Ura
táncol, teremt, fenntart, megáld,
és végül elpusztít;
ő az út a saját belső lényegünkhöz, vele együtt a kozmosz ritmusára táncolunk!
A tudatunk állapotváltozásainak érzékelése
Ha látni akarod a tiszta papírt,
a papír fehérségét,
akkor el kell távolítanod ezeket a betűket. Nem igaz?
Az elme ehhez hasonlóan takarja el a valódi tudatosságot,
a valóságot: azt, ami valójában vagy.
Tehát el kell távolítanod a sötétséget,
az elhomályosulás sorait,
azaz az elmét.
Ha ezt megteszed,
az alap természetes szépsége
akadályok nélkül felragyog.
Az alap természetes. Állandóan ott van.
Tehát...
Mit látunk ebben a világban?
Az elménket!
És ki az, aki ezt az elmét látja?
Egy halott ember látja az elméjét?
Csak az látja, akinek van tudata!
Egy vagy a Természettel!
Nem vagy egy a Természettel?
Ha a Természet bármely részét megsérted, természetes, hogy a tetted visszahat rád!
Emlékszem arra a pillanatra: teljesen egyedül maradtam
és egyetlen pillanatban mindent elértem, ami elérhető.
Visszaemlékeztem arra, aki voltam, aki vagyok és aki leszek mindig is,
részévé váltam a kozmosz univerzális tudatának.
Arra a bölcsességre emlékeztett, amit a testem hordoz
az intellektusomtól függetlenül, valamilyen módon
ez az információ bele van kódolva a fizikai formámba.
Ha úgy tekintünk a tudatosságra...
a testünket úgy látjuk, mint a tudatunk alakját, amit ebben a hologramban felvesz.
Biztos vagyok benne, hogy valamennyiünk teste elképesztő mennyiségű kódolt információt hordoz.
Ezek a dolgok mind ugyanazon a frekvencián kapcsolódnak...
...mint a rádiókon az FM frekvencia...
...be tudsz kapcsolódni ebbe az információáradatba. Mintha bekapcsolnád a rádiót...
...akár egy rádió. Egy kicsit tekersz a gombon és máris egészen máshol vagy!
És ez a rádió állandóan be van kapcsolva!
A frekvencia az alap. A zene, amit hallunk, ennek a frekvenciának a modulációja...
...ha megengeded magadnak azt a békét és belső csöndet, amit nekem a meditáció tett lehetővé,
ez az, ami engem eljuttatott ehhez az információhoz,
és biztos vagyok benne, hogy bárki, aki elég időt szán
saját belső valóságának kutatására,
elképesztő információkat találhat odabent!
A zenét tekinthetjük úgy is,
mint olyan alapfrekvenciát, amit szellemi erők modulálnak.
Függetlenül attól, miként fogjuk fel az univerzumot,
bármilyen nagy, bármennyire végtelenül táguló legyen is,
számunkra itt, a mostban megnyílhatnak az alternatív univerzumok
itt vannak, egy kvark törtrészének megfelelő távolságra tőlünk
és ha át tudunk hangolódni az ő frekvenciájukra,
átléphetünk a párhuzamos valóságokba.
De vajon tényleg léteznek-e ezek a dimenziók?
Hát persze, hogy léteznek! Nap mint nap tapasztaljuk őket.
Hogy hogyan?
Például a "véletlen" folytán!
Mondjuk történt valami nagyon meglepő dolog, és biztos történt ilyen veled is, talán az elmúlt héten!
Valami nagyon fura, amire csak annyit tudsz mondani: "hűha"!
"Ez nem lehet véletlen!"
És valóban: ami ilyenkor történik, az az alternatív univerzumokban zajló történések
isteni megnyilvánulása a mi univerzumunkban!
És ezek az univerzumok mind értünk léteznek.
Ott vannak az őrangyalaink,
egész őrbolygóink vannak,
2000 mérföld magas óriások gondoskodnak rólunk
minden pillanatban!
Ezek a szellemek segítenek bennünket valamennyi világban, ahol csak létezünk.
Ha leütsz egy billentyűt,
vagy még inkább: ha megpendítesz egy húrt,
csak egy akkord, egy mono-akkord
mmmmmmmmmmm...
A hang tudósaivá kell válnunk!
Bármely lehetséges hang benne van ebben az egyetlen hangban.
Úgy vélem, ennek a metaforának a mentén könnyebb a spirituális energiákat felszabadítani.
És az oktávból előállnak az kvintek, a kvartok, stb.
tizenkét lépésben, ez a tizenkettes kör, tizenkétszer egymás után,
és a végén visszaérünk ugyanoda, ahonnan elindultunk,
és mégse teljesen ugyanoda: a kör vége egy kicsivel odébb van, de ez már egy másik történet.
Ott van dr. Albert Hofmann...
mikor eljutott az LSD-24-ig,
még semmi sem működött!
Aztán évek múlva visszatért hozzá,
elővette és addig dolgozott rajta, amíg megtalálta az LSD-25-öt,
és akkor a sámánizmus mágiája összetalálkozott
a tudománnyal és a vallással,
és abban a pillanatban valami nagyon transzcendens dolog történt a bolygó tudatával.
Ez a buli - 14 Órányi Technicolor Álom - volt az első pszichedelikus rendezvény
amelyen részt vettem ebben az országban.
Egy héttel azután, hogy kijöttem a kórházból, mert eltörtem a hátamat,
elmentem, hogy kipróbáljam, vajon képes vagyok-e még így, tolószékesen is az együttlétre
ma úgy gondolom, ezt a partit a világ direkt nekem készítette elő.
És az ismerősöm, aki ezt a bulit szervezte - Hoppy
ő küldött el életem első TIP partijára is.
Ez volt életem első Goa trance partija.
A zene felemeli a szellemünket; összehozza az embereket
az összehangolt testmozgás
és az összehangolt tudatállapot által.
Az emberek hasonló tudatállapotban vannak
még azok is, akik semmiféle drogot nem használnak
pusztán a tánc és a repetitív mozgás révén
amelyet vezető antropológusok
a társadalmi szerveződés egyik alapvető tényezőjeként
tartanak számon.
Minden társadalmi formát levezethetünk a koordinált testmozgásból
ám ez olyasvalami,
ami az idők során kiveszett a társadalmunkból
a zene viszont ébren tartja
és különösen a trance, ami új magasságokba emeli azt.
Így van ez...
Olyan ez, mint a személyre szabott beavatások temploma!
Az emberek megosztják egymással felfedezéseiket.
Néha eljön a reggel és úgy érzed, gáz volt az egész,
máskor úgy érzed,
egész életedre feltöltődtél
attól a látomástól, amit kaptál...
Ez a látomás szólhat rólad,
szólhat az emberekről, a köztük lévő kapcsolatokról,
vagy akár az étel élvezetéről, amit én is átéltem, amikor
ahol... öö...
amikor először ettem bélyeget.
A trip segít kitörni az embereknek
a hétköznapok fogságából
"mindig is ezt ettem, mindig is ezt hallgattam,
mindig is itt dolgoztak a haverjaim."
Az emberek segítség nélkül nem tudják elhagyni ezt a börtönt!
Pszichedelikus anyagok révén viszont ez lehetséges.
A segítségükkel elég messzire juthatsz a saját létállapotodtól,
hogy lásd, milyen lehetőségeid lehetnének még,
hogy nyitott légy rájuk
néha a saját hibáidat is megláthatod, vagy éppen a jövő csodálatosságát!
Élvezzük, ami adatott és legyünk hálásak érte.
Azt gondolom, a hála érzése nagyon fontos
hogy megköszönjük és visszaadjunk valamit annak,
bárki legyen is az, aki lehetővé tette, hogy ebben a paradicsomban éljünk.
Goa kezdetben csak a zenéről szólt.
Az egésznek valószínűleg csak Goán volt értelme; nagyon különböző emberek vettek részt benne
akik a világ minden részéről vándoroltak ide.
Amikor először ellátogattam pár buliba, nagyon el voltam képedve
aztán hihetetlenül inspirálni kezdett az, amit láttam és hallottam.
Rájöttem, hogy ami itt történik, az sok szempontból a zene jövőjének tekinthető.
Az egész a zene szelleméről és az általa keltett érzésekről szólt.
A zene itt nyelvvé vált, amelyen keresztül az ember megtalálhatta saját identitását.
Goa különösen termékeny talajt biztosított ennek a zenének:
itt cseperedett, itt erősödött meg és nőtt aztán fel.
Mondhatjuk, hogy az itt elültetett mag kedvező körülményekre talált,
ez a mag virágzott aztán ki, és terjedt szét az egész világban.
Egy burjánzó gyökerű,
hatalmas, ősi fa
amely évezredek óta áll,
magába foglalja az emberi lét meghatározó elemeit
mint a táncot a hold és a csillagok alatt...
Sok összefüggést fedeztem fel a brahman papok és a druidák,
a radzsasztáni és az ír furulyaművészek között
számtalan összefüggés van.
Sőt, nemcsak itt, bármely kultúrában!
Ezt az ősi tudást újra felébreszteni, a saját szempontjaink szerint újraértelmezni,
majd visszaintegrálni korunk világába:
ebben látom társadalmunk fejlődésének az útját.
És ezt az elveszett tudást
a saját utunkon, a saját kultúránkban kell újra felfedeznünk!
És ennek egyik módja a parti és a tánc.
Emiatt nagyon is fontos dolog az, aminek a részesei lettünk,
ez nem puszta szórakozás!
Ez nem csak egy diszkó az erdőben.
Ez valójában beavatás,
a törzs gyűlése.
Mintha a hatvanas évek élednének újjá!
A hatvanas évek csúcsán, 1966-67 körül
jelentős volt a tánc szerepe, pl. említhetnénk a londoni UFO klubot.
...filmeket vetítettünk a falra
fényjátékokat, amiket nagy óraüvegekkel csináltunk
üvegtányérokkal, élénk színű olajokat és más folyadékokat folyatva rájuk
ezek a zenére örvénylettek.
Voltak, akik lemezeket játszottak, ma DJ-nek hívnánk őket.
Az első diszkó-partik nagyon idealisztikusak voltak.
A diszkóbulikon bélyegeztünk!
Tulajdonképpen a diszkó a pszichedéliából nőtt ki.
Adott egy kultúra,
vagy másképpen egy kollektív társadalmi szellem,
ami lehetővé teszi, hogy emberek összejöjjenek és együtt alkossanak,
kommunikáljanak egymás közt.
Mivel mindez Goán történt, ami ugyebár Indiában van,
itt még érintetlenül él az a kollektív tudat,
amelyben élő realitása van az ősi isteneknek
a népesség jelentős része számára.
Shiva, a hinduizmus istenei, sőt, Buddha és a többi vallás is jelen van.
Ilyen háttérrel, ilyen spirituális kontextusban
az emberek képesek voltak hihetetlen mértékben megnyílni.
Visszatérés a családhoz, a természethez,
visszatérés az anyaföldhöz!
Itt olyan emberekkel találkozhattál,
akik saját erőből, saját útjukon hozták létre a saját világukat.
Az emberek példáivá válnak annak, amit létre akartak hozni,
saját világukat alakítva, saját sorsukat irányítva,
jobbá teszik a világot is!
Ez a folyamat egyre csak erősödik
és az üzenet, amit hordoz... egyfajta szeretet.
Goa...
mára elüzletiesedett,
olyanná vált, mint valami sajt,
amit túl sokáig hagytak állni a szekrényben.
A szellemiség eltűnt, helyette megjelentek a turisták,
a bolhapiac Regent Streetté nőtte ki magát.
Azt ajánlom mindenkinek:
keressetek új tájakat, a világ odakint vár rátok!
A hatvanas években nagy hatással voltak ránk
Marshall McLuhan világfaluról szóló gondolatai.
Akkoriban arra vágytunk, hogy ez egyszer valósággá váljon.
Láttuk, éreztük, hogy ez megvalósulhat.
Ma viszont ebben élünk!
Hermann Hesse írt egy könyvet egy utópikus társadalomról,
amelyben az emberek egy ún. "üveggyöngyjátékot" játszanak
amelyben minden információs ág,
valamennyi művészet és tudomány szintézise valósul meg.
Már most kezdünk hasonló szerveződéseket látni az interneten.
Az érem másik oldala
a globalizáció.
Egy szűk kör,
amely jobbára férfiakból áll
kontrollálja a világ erőforrásainak zömét,
és mindent megtesz, hogy ki ne csússzon a kezéből az irányítás.
Azt gondolom, a panaszkodással nem sokra megyünk,
sokkal célszerűbb a kommunikáció:
megmutatni ezeknek az embereknek, hogy másképp is lehetne élni,
hogy a dolgokat lehet olyan módon csinálni, amiben több az élvezet
nemcsak magunk, hanem mindenki más számára is.
Ahelyett, hogy egyszerűen kijelentenénk: "borzasztó, amit csinálsz - változz meg!"
mondhatnánk azt is: nézd,
milyen érdekes, ha így csinálod, más lesz az eredmény.
Próbáld ki, szívesen megmutatom, hogyan kell.
És ez egy teljesen más megközelítés ugyanannak az eredménynek az elérésére,
azaz hogy "miért nem változtatod meg a viselkedésedet és csinálod inkább így a dolgaidat?"
Fel kell tennünk a kérdést: miért vannak a háborúk?
Miért van BSE? Miért kell a génkezelt élelmiszer?
Cselekedned kell, bármilyen módon teszed is azt,
csinálhatsz egy filmet,
vagy kimehetsz az utcára tiltakozni.
Ha van véleményed a dolgokról,
ha azt gondolod, hogy amit mások csinálnak, veszélyes lehet,
egy modern társadalomban a te saját felelősséged,
hogy hallasd a hangodat!
A társadalom teljes újjáformálása!
Az igazi testvériségre,
a közös éden-gazdálkodásra és a kultúrára alapozva!
Boldog törzsi otthonok...
amelyek együtt dolgoznak, hogy megteremtsék a földi paradicsomot,
a kormányzat messzemenő támogatásával!
Gyermekeink könnyes arcát lágy csókkal simítsuk el,
virágzó színekben pompázó szivárvány ölelje őket körül
ne a pokol zúgó bombázói,
szitakötőket csodáljon kíváncsi szemük...
Ez nem álom!
Ez a józan ész!
Egyesítsük őseink köveit
A napfogyatkozáskor
Összegyűlünk
Egyesítsük őseink köveit
A napfogyatkozáskor
Összegyűlünk
Egyesítsük őseink köveit
Ünnepeljük a nyarat
Összegyűlünk
Egyesítsük őseink köveit
A napfogyatkozáskor
Összegyűlünk
Egyesítsük őseink köveit...
Ez a mű körülbelül 10 éves.
A címe: "Theologue",
"Az emberi és isteni tudat egységben
szövik a tér-idő mintázatát
amelyben az Én és környezete is benne foglaltatik."
Ez az kép alcíme volt. Elég hosszú alcím.
Munkámban arra törekszem,
hogy megmutassam a kapcsolatot,
amely a fizikai és a metafizikai dimenziók között fennáll.
A testben ezeket a dimenziókat a meridiánpontok,
a csakrák, aurák, fények és hasonló dolgok jelképezik.
Ez a festmény egyike a kedvenceimnek,
egy élmény nyomán készült,
amit nagy adag LSD hatása alatt éltem át.
Egy szemkötőt viseltem és lótusz-ülésben ültem a földön.
Ebbe a szemkötőbe bámultam bele: valójában nem szemkötő volt ez, hanem egy eszköz, amit én "tudat-kötőnek" nevezek.
Olyan, mint egy szemkötő, de van benne hely arra is, hogy kinyisd a szemeidet.
Szóval a tudat-kötőben kinéztem a teljes sötétségbe,
és akkor ezt az elektromos rácsot láttam magam előtt,
ahogy perspektivikusan szétterjed minden irányba a horizontig,
és úgy tűnt,
hogy ennek a rácsnak én magam vagyok a forrása,
bár magamon kívül láttam, és én a fejemben voltam,
szóval eléggé zavaró tapasztalat volt, de éreztem,
hogy ez a látomás a tér és az idő tapasztalásának a kulcsa.
Mint az álmok világa: ott is térben álmodunk,
tulajdonképpen minden pillanatban teret teremtünk magunk köré.
A tudatunk megteremti a teret, ami körbevesz bennünket,
de hogyan lehetne ezt vizuálisan megfogni?
Ezt a problémát oldja meg az ülő Buddha-alak
ahol a horizont vonala,
a perspektíva vonalainak metszéspontja,
egylényegűek az érzékelés kúpjának csúcsával, ahonnan valamennyi kiárad.
A Buddha kivetíti maga köré a teret, amelyben helyet foglal.
Légy üdvözölve a Lila-lakban!
Van itt egy számítógépes labor is...
Bújj be!
Légy üdvözölve az otthonomban!
Hogyan rendszerezzük az előttünk járók gondolatait?
Miképpen vehetnénk az összes eddigi tudásunkat,
hogyan formálhatnánk át egy használható eszközzé,
amivel megmenthetnénk a bolygónkat, majd utána tovább léphetnénk:
továbbfejleszthetnénk a tudatunkat és a lényünket,
hogy felhasználva minden információt, ami létezik és valaha létezett,
bolygónkat paradicsommá alakítsuk?
Az én válaszom az egyik kedvenc eszközöm:
a digitális média világa,
ami sok mindent jelenthet:
lehet animáció, videó, hang, grafika,
interaktivitás,
kommunikációs eszközök
(http://www.daath.hu :-)
vagy mindez együtt
számomra ez most a legalkalmasabb eszköz arra,
hogy a képzeletünket átalakíthassuk
egy értelmezhető produktummá.
Nemsokára megalkotjuk azt a technológiát,
amelynek révén a képet és a hangot egyszerre alakíthatjuk.
Egyszerűsített felhasználói felületek,
amelyek annyira mélyrehatóak,
hogy nem kell többé arról gondolkodnunk, hogyan használjuk őket,
képesek leszünk bennük gondolkodni, folyékonyan, ahogy a nyelvünket is használjuk.
Így végső soron képessé válhatunk arra,
hogy közvetlenül a teremtés nyelvén beszéljünk és gondolkodjunk.
Ugyanazok a minták, ugyanazok a sémák kerülnek elő mindenütt,
ugyanazok a spirálok és fák
a természet mintázatai ismétlődnek
És ugyanezek a mintázatok megtalálhatóak
a világ nagy vallásaiban is,
a törzsi vallásosságtól kezdve egészen a legnagyobb vallási kultuszokig.
A szellemnek az a természetes, mély ősi lényege
ami arra késztetett egyeseket, hogy menjenek
és megfessék, kifaragják azokat a hihetetlen műveket
amelyeket az ősi romokon látunk.
Az álmaink a legfontosabbak, kövessük őket,
és ha követjük a helyes irányt, akkor körénk fognak gyűlni azok az emberek,
akik biztosítják majd, hogy tényleg meg is valósíthassuk a sorsunkat,
de mindezt csak akkor, ha valóban követjük a célt;
elég egy kis kompromisszum, amivel szembefordulsz a lelked küldetésével,
és mindez máris mérhetetlen távolságokba kerül
ha viszont tényleg elszánod magad, semmi sem állhat az utadba.
Néha, becsukott szemmel olyan dolgokat lát az ember,
amiket lehetetlen lenne kivitelezni, rendelkezzünk akármilyen számítógéppel vagy videó projektorral.
És erre az emberi tudat teljesen magától, természetes állapotában is képes.
Természetes állapotában...
Az egyik terület, ami már a hetvenes évek óta érdekel bennünket,
az ún. biofeedback,
ami tulajdonképpen annak az összefüggésnek a vizsgálata,
amely a különféle EEG-mintázatok és tudatállapotok között fennáll.
Az agyműködés ritmusát általában négy frekvenciasávba sorolják:
a béta, az alfa, a théta és a delta tartományba.
Ezek a ritmusok valójában mind egyszerre vannak jelen,
de ha becsukod a szemed, és egyfajta álomállapotba kerülsz,
akkor az alfa-hullámok felerősödnek és a béta legyengül.
Éber állapotban,
vagy amikor komplex mentális műveleteket hajtunk végre,
a béta-hullámok a meghatározóak.
Mély meditációban a théta erősödik fel.
Namost, ha képesek vagyunk a zenébe valahogy beleötvözni ezeket a ritmusokat,
akkor az agy követni fogja őket.
Olyan ez, mint amikor egy gitárokkal teli szobában megpendítesz egy hangvillát:
minden gitár rezonál a hangvilla hangjára.
Minket elsősorban az alfa-hullámok érdekelnek,
amelyek frekvenciája
hét és tizenkét Hz között van,
és ez a ritmus ugyanaz, mint
sok modern tánczene 1/16-okra épülő alaptempója...
és ettől...
létrejön az az alap, amelyre aztán ráépülhet a pszichospirituális utazás.
Vagy ott van a hemi sync is...
a hangnak ez a mozgása összekapcsolja a két agyféltekét.
Vagy az egység. Valaminek a monoton ismétlődése,
hasonlóan ahhoz a gondolathoz, hogy az Egyben elrejtve ott van a sokféleség,
ha csak egyetlen dob szól - dum, dum, dum
a tudatunkban bármit mögé tudunk képzelni, amit csak akarunk!
Minden hangból áll! A hang a leghatalmasabb dolog a világmindenségben.
Kezdetben volt az Ige, és az Ige is hang volt.
A bolygónk hangra épült. Minden molekulákból áll.
Minden vibrál, ez a fuvola, az asztal, mi is!
Elektronokból és molekulákból épült komplexumok vagyunk,
elektromos energiával feltöltve vibrálunk,
pörgünk a bolygónkon körbe-körbe...
(A hang tulajdonképpen ugyanúgy rezonanciajelenség, csak egy másik frekvenciasávban.)
Pontosan!
Mint az infravörös, vagy a színspektrum különböző részei,
ugyanúgy vannak hangok is, amelyeknek megvan a maguk frekvenciája,
és ezekben a hangokban, e frekvenciák között
van néhány misztikus frekvencia,
ami meggyógyítja és feloldozza az ember elméjét, testét és szellemét.
A végső célunkhoz
számtalan úton eljuthatunk.
Az embereknek a saját útjukat kell követniük, a saját vallásukat kell megalkotniuk!
Ahhoz, hogy vallásosak legyünk, nem kell furcsa könyveket olvasgatnunk,
vagy vicces ruhákba öltözött embereket hallgatnunk.
A vallás valójában a közvetlen összeköttetést jelenti a világgal, az univerzummal és Istennel.
És ez az összeköttetés a mi kultúránkból sok évszázada kiveszett:
az az érzés, hogy mindannyian a világ részei vagyunk,
nem pedig rajta kívül álló, független lények, akik uralkodnak felette és kizsákmányolják!
Raja Ram...
Megpróbáltam lerajzolni azokat a dolgokat, amiket DMT-n látott.
Mindig úgy éreztem,
hogy 200, 2000 vagy akár 20000 ember,
akik együtt táncolnak,
együtt fejezik ki a létezés feletti örömüket,
szinkronban egymással,
és mindezt a föld felszínén,
nagyon erősen éreztem, hogy ez a földnek olyan, mint valami gyógyír,
mint az akupunktúra,
egyfajta természetes gyógyító folyamat,
az, hogy visszajuttatjuk az üzenetet:
igen, vagyunk még páran, akik imádunk itt élni,
szeretjük a földi életet,
és örülünk, hogy osztozhatunk a gyümölcsein!
Ez a folyamat talán ellensúlyozza valamelyest azt a szennyezést,
a Földünknek azt a mértéktelen rombolását,
ami más helyeken elképesztő méretekben folyik.
Ha tényleg van valamiféle Gaia-tudatosság,
ami lassan döntésre jut a fajunk jövőjét illetően,
akkor minél többször fejezzük ki a létezés feletti örömünket,
annál inkább a mi javunkra billen majd a mérleg.
És ugyanez van a partikkal is:
hétről-hétre többen járnak ilyen bulikra,
mint azelőtt bármikor.
Hétről-hétre egyre többen használnak pszichedelikus drogokat,
és minél több törvényt hoznak ez ellen,
annál gyorsabban terjed.
Még azt is mondhatnánk,
hogy a törvények egyenesen támogatják e szerek terjedését.
(Nem mintha olyan nagy barátja lennék a jelenlegi törvényeknek...)
A tánc annyira gyönyörű módja az ünneplésnek.
Ezen az úton felszabadíthatjuk és felemelhetjük magunkat.
És összekapcsolódhatunk!
Amikor együtt táncolunk, együtt mozog a testünk,
a testünk vibrációján keresztül kommunikálni tudunk egymással!
Annyira együtt vagy a zenével, hogy eltűnnek a távolságok,
megszűnnek a határok közted, a zene és mindenki más között
annyira, hogy a zene szárnyán szinte felemelkedsz, a zene visz,
és így nem fáradsz el, hiszen a zene része vagy, együtt táncolsz vele
és úgy érzed, mintha nem is érintenéd a talajt.
Transzcendens élményekhez eljuthatunk úgy is,
ha a testünket a végső határokig feszítjük.
A vallásos rituálék,
a közös éneklés és a tánc
évezredek óta jelen vannak az emberi társadalmakban.
Azt hiszem, ebben a korban ez a mi kollektív jelzésünk,
pontosabban ennek a jelzésnek a minősége az,
ami eljut Istenhez és megérinti Őt.
Az emberek táncolnak,
a testükkel fejezik ki magukat.
Ahol pedig a test és a tudat összhangba kerül,
ott az ember szíve megnyílik!
Amit meg kell értenünk, az az egységünk:
az egység az, ami lehetővé teszi, hogy hatalmas dolgokat hajtsunk végre,
ha az egységben összetalálkozunk,
az lebont minden határt: irrelevánssá válik a bőrszín, a vallás,
és az anyagi helyzet.
Mindannyian ugyanazon a tánctéren találkozunk. Mindannyian jól érezzük magunkat!
Létre lehet hozni olyan szituációkat, ahol minden résztvevő tudata kitágul.
Lényegtelen, hogy ehhez használnak-e drogokat vagy sem.
Nem ez a lényeg.
A lényeg az, hogy átélhetjük egymás tudatának kölcsönös felemelését
azokban a mágikus pillanatokban, a tánctéren.
Számomra egyértelmű, hogy a pszichedelikus élmény, a tánc, a transz,
a magunkban való elmélyedés
lehetővé teszi, hogy kilépjünk magunkból és valóban lássuk, mi folyik körülöttünk.
Mindannyian láttunk dolgokat, amiket nem tudunk letagadni. Ez a szekér már elindult,
és ha egyszer láttad ezeket a dolgokat, akkor többé nem tudsz visszatérni ahhoz a világképhez,
ami azelőtt a sajátod volt.
Számomra a transz olyan, mint a samatha meditáció.
Nem elegendő csak a saját magad és a csoportod frekvenciáját felemelni.
Ugyanezt meg lehet tenni a Földünkkel összhangban is. És ha ezt megteszed,
akkor a dolgok igazán érdekessé válnak!
Reménykedem a trance kultúra további evolúciójában,
hatalmas szoláris hangrendszereket várok,
és a tudat szimbolikus kulcsainak explicit megjelenését a zenében,
ami már most észrevehető a partikat kísérő vizuális effekteken.
Mindenki szent szimbólumokat visel,
mindenki tudomást szerez a szent geometria törvényszerűségeiről,
és ez mind most történik!
Úgy gondolom, ez egy hatalmas lehetőség,
és talán egyetlen lépésre vagyunk valami olyan dologtól,
ami gyökeresen megváltoztathatja az életünket.
És nem csak azoknak az életét, akik részt vesznek ebben, hanem az egész bolygóét!
Senki sem lehet szabad addig, amíg akár egyetlen lény is rabságban vergődik.
Ez a gondolat valójában a buddhizmus modern formája.
Nem élvezheted addig igazán az életet,
amíg minden nap találkozol a többi ember szenvedésével.
Meg kell próbálnod segíteni rajtuk.
Egy haldokló világban élünk,
és el kell végeznünk a dolgunkat.
Ha egyszerűen csak elszállsz és drogokkal szeded szét magad minden hétvégén,
viszont utána nem tanulsz az élményeidből, nem járulsz hozzá a világ megváltoztatásához,
ha nem látod tisztán a valódi helyzetet,
ha annyira túlkomplikálod az életed, hogy még magad sem tudsz benne eligazodni,
akkor vesztettél: nem sikerült önmagaddá válnod.
Azt tanuljuk, hogyan vehetünk részt a világ teremtésében!
Ez a mi felelősségünk!
A folyamat az evolúció.
A Természet folyton változik, halad előre,
és mi együtt haladunk a Természettel, mint annak szemlélői és részei.
Mindenki egyként!
Minden egy! Efelől szemernyi kétségünk sem lehet.
Ha egyszer végrehajtjuk ezt az áttörést, látni fogjuk,
hogy a Földünk evolúciójának a részei vagyunk.
Nem különbözünk a Földtől, sorsunk teljesen összefonódik.
Rá fogsz ébredni, ténylegesen érezni és tapasztalni fogod
a felszínen látható különbözőség mögött megbúvó egységet.
Mit tanultunk, Si?
Mire jutott a társadalmunk, mire jutottunk mi magunk?
Kimásztunk a hüllők mocsarából,
íme, itt vagyunk, 60 milliárd évvel később,
és mi az eredmény?
Ha a világ összes szentje lejönne és szólna hozzánk,
mit mondanának? Mit mond az a guru, akiről beszéltél, ő mit mond nekünk?
Mit próbál az egész világ az értésünkre juttatni?
Egyetlen szó: szeretet!
És hogyan szeretünk?
Úgy, hogy először megszeretjük saját magunkat.
Ha szeretjük magunkat, akkor képesek leszünk mindenkit szeretni.
Megoszthatunk egymással mindent, amink csak van.
De ha magunkat nem szeretjük, akkor semmik vagyunk.
Halott elemként sodródunk a sivatagi szélben,
de a szeretet: csak a szó maga olyan jól hangzik.
Ki is mondom mindenki számára: SZERETET!
Micsoda szó!
Sokkal jobb szó, mint más négy betűs szavak.
A szeretet vezérelje a gondolataidat
A tetteidet
Szeress
De ne csinálj belőle műsort,
légy inkább titkos szerető!
Szeresd az emberiséget, az állatokat, a rovarokat, mindent.
Ezt nem ronthatod el. És a szeretetet vissza fogod kapni!
Szép lassan átváltozol egy hatalmas szeretet-labdává,
és üstökösként száguldasz majd a világűrben...
:-)
Szerinted mi a legcsodálatosabb dolog az univerzumunkban?
Mondd meg te, Si? Na mi lenne az?
Mi a legcsodálatosabb dolog a világban?
A tudat.
Hmm...
A tudat. Azaz: ez az életteliség,
amit úgy is hívunk, hogy
Isten.